 Munaasabadan abaal marinta ah ayaa waxaa ugu horayn furay Madaxwaynaha DDSI mudane Cabdi Maxamuud Cumar oo ka warbixiyay xaaladaha guud ee horumarineed, nabadgalyo iyo maamul suuban ee ka hanaqaaday deegaanka, isagoo dhismaha wayn ee madaxtooyada iyo hoolka sida casriga ah loo dhisay ku tilmaamay qayb wayn oo horumarka deegaanka kusoo korodhay, sheegayna in ciyaaraha kala duwani ay qayb laxaad leh ka qaataan horumarka gaar ahaan dhanka is dhexgalka bulshada, isagoo waliba hambalyo iyo boogaadin usoo jeediyay dhamaan kooxihii tartamada kaladuwan galay gaar ahaan kuwii kaalmaha hore galay kuna baraarujiyay in kooxihii kaalmaha hore galay ay dadaalka halkaa kasii wadaan, kuwii kalana ay ku dadaalaan sidii ay guul ku gaadhi lahaayeen, sidoo kale wuxuu sheegay in deegaankeena laga helo tartamayaal ka qayb qaata tartamada ilaa heer caalam. 